**SNOV ZA PREVERJANJE IN OCENJEVANJE ZNANJA**

V obseg snovi pride v poštev učbenik (Module 3 – The Future), naloge iz DZ in snov iz zvezka. Dobro ponavljaj nepravilne glagole **za Past simple tense.**

\*Pri vsakem ustnem ocenjevanju je prisotno tudi ocenjevanje slušnega razumevanja.

|  |  |
| --- | --- |
| **ocena** | **DESKRIPTORJI USTNEGA VREDNOTENJA** |
| 5 | Učenec zmore aktivno in samostojno sodelovati v komunikaciji. Poimenuje predmete, osebe in jih opiše. Samostojno pripoveduje o danih temah s ali brez pomoči besednih ali slikovnih iztočnic. Suvereno sodeluje v dialogih z učiteljem in/ali učenci in jih tudi vodi. Ustrezno se odziva na ukaze in jih daje drugim. |
| 4 | Učenec zmore aktivno sodelovati v komunikaciji z učiteljem. Poimenuje predmete in osebe in jih opisuje z občasno podporo učitelja. Sodeluje v dialogih z učiteljem in/ali učenci o danih temah s pomočjo besednih ali slikovnih iztočnic. V komunikaciji z učiteljem se večinoma pravilno odziva. Reagira na ukaze in jih zna nekaj dati tudi sam. |
| 3 | Učenec sodeluje v komunikaciji z veliko učiteljeve podpore. Obravnavano besedišče večinoma prepozna in ga delno uporablja tudi aktivno s pomočjo učitelja ali ob slikovni/besedni podpori. Besedno se večinoma pravilno odziva. Reagira na ukaze in jih tudi zna dati s pomočjo učitelja. |
| 2 | V komunikaciji zmore sodelovati le ob neprestani pomoči in vzpodbudi učitelja. Besedišče je skromno in ponavljajoče. Učenčevi odzivi so kratki, pogosto enobesedni ali celo nebesedni. Besedno se odziva s pogosto podporo učitelja. |
| 1 | Učenec se ne odziva tako besedno kot nebesedno, ali pa ne dosega minimalnih standardov znanja opredeljenih v UN za angleščino. |

**Točkovnik se lahko pri posameznem pisnem ocenjevanju znanja prilagodi.**

1. Plakati in powerpoint predstavitve oz. videi, ki so povezani z ustno predstavitvijo določene teme, so obravnavani in ocenjeni kot del ustne ocene čeprav nosijo svojo oceno. Učenec svoj izdelek zagovarja oz. razloži.

**Kriteriji vrednotenja znanja:**

*Učenčeva vnaprej pripravljena predstavitev teme ob powerpointu, plakatu ali videu* ***50%***

*Dodatna vprašanja o obravnavani temi, rabljenemu besedišču in slovničnih struktur, ki se nanašajo na pisni izdelek. (Pri tem ni toliko pomembna vsebina odgovora ampak, kako je učenec/učenka odgovor oblikoval/a v angleškem jeziku – torej gre za jezikovni zagovor izdelka v mejah predelane snovi)* ***30%***

*Splošna slovnična analiza pisnega izdelka oz. nastopa* ***20%***